CELEX: 22020D0896
Language: sl
Date: 2019-12-13 00:00:00
Title: Sklep št. 1/2020 Odbora Skupnost-Švica za kopenski promet z dne 19. junija 2020 o uskladitvi Sklepa št. 2/2019z datumi obdobij za prenos direktiv (EU) 2016/797 in (EU) 2016/798 Evropskega parlamenta in Sveta, podaljšanimi zaradi pandemije COVID-19 [2020/896]

30.6.2020   
               
               
                  SL
               
               
                  Uradni list Evropske unije
               
               
                  L 206/65
               
            
         SKLEP št. 1/2020 ODBORA SKUPNOST-ŠVICA ZA KOPENSKI PROMET
         z dne 19. junija 2020
         
            o uskladitvi Sklepa št. 2/2019
            z datumi obdobij za prenos direktiv (EU) 2016/797 in (EU) 2016/798 Evropskega parlamenta in Sveta, podaljšanimi zaradi pandemije COVID-19 [2020/896]
         ODBOR JE –
         ob upoštevanju Sporazuma med Evropsko skupnostjo in Švicarsko konfederacijo o cestnem in železniškem prevozu blaga in potnikov (1) (v nadaljnjem besedilu: Sporazum) ter zlasti člena 52(4) Sporazuma,
         ob upoštevanju naslednjega:
         Namen Sklepa št. 2/2019 Skupnega odbora z dne 13. decembra 2019 (2) je ohraniti nemoten železniški promet med Švico in Evropsko unijo v skladu z zahtevami iz Direktive (EU) 2016/797 Evropskega parlamenta in Sveta (3) in Direktive (EU) 2016/798 Evropskega parlamenta in Sveta (4). Glede na izredne razmere zaradi pandemije COVID-19 sta Evropski parlament in Svet s sprejetjem Direktive (EU) 2020/700 (5) podaljšala obdobji za prenos direktiv (EU) 2016/797 in (EU) 2016/798. Sklep št. 2/2019 Skupnega odbora bi bilo treba uskladiti z datumi obdobij za prenos, kakor so bili spremenjeni z navedeno direktivo —
         SKLENIL:
         
            Člen 1
            V členu 7 Sklepa št. 2/2019 Odbora Skupnost–Švica za kopenski promet z dne 13. decembra 2019 se vstavi nov odstavek 2a:
            
                        „2a.
                     
                     
                        Člen 2(1) in/ali člen 3(1) Sklepa št. 1/2013 Skupnega odbora se uporablja(-ta) do 31. oktobra 2020 za države članice, ki so uradno obvestile Agencijo in Komisijo v skladu s členom 57(2)(a) Direktive (EU) 2016/797 ali členom 33(2)(a) Direktive (EU) 2016/798.“
                     
                  
         
            Člen 2
            Ta sklep začne veljati na dan sprejetja.
         
         
            V Bernu, 19. junija 2020
            
               
                  Za Švicarsko konfederacijo
               
               
                  Predsednik
               
               Peter FÜGLISTALER
            
            
               
                  Za Evropsko unijo
               
               
                  Vodja delegacije Evropske unije
               
               Elisabeth WERNER
            
         
         
            (1)  UL L 114, 30.4.2002, str. 91.
         
            (2)  UL L 13, 17.1.2020, str. 43.
         
            (3)  Direktiva (EU) 2016/797 Evropskega parlamenta in Sveta z dne 11. maja 2016 o interoperabilnosti železniškega sistema v Evropski uniji (UL L 138, 26.5.2016, str. 44).
         
            (4)  Direktiva (EU) 2016/798 Evropskega parlamenta in Sveta z dne 11. maja 2016 o varnosti na železnici (UL L 138, 26.5.2016, str. 102).
         
            (5)  Direktiva (EU) 2020/700 Evropskega parlamenta in Sveta z dne 25. maja 2020 o spremembi direktiv (EU) 2016/797 in (EU) 2016/798 glede podaljšanja obdobij za njun prenos (UL L 165, 27.5.2020, str. 27).